Аофициалтә дыррақәа рыла, цәыббра 19-20 рзы Ҟарабах иҟалаз аиҿагылараан Азербаиџьан ацәыӡит 192ҩык арратә маҵзуҩцәа. Азербаиџьантәи АИХқәа ари аинформациа аладырҵәеит атәыла Агәабзиарахьчара аминистрра адыррақәа шьаҭас иҟаҵаны.
Иара убас, бџьартә аиҿагылараан аҭынчуаҩк дыршьит.
Азербаиџьан Агәабзиарахьчара аминистрра аинформациа инақәыршәаны, антитеррористтә операциаан 511ҩык азербаиџьантәи аруааи атәылауаҩратә хаҿыки ахәрақәа роуит.